SHR วิ่ง 4% โบรกเชียร์ “ซื้อ” ชี้ธุรกิจโรงแรม “อังกฤษ-มัลดีฟส์-ไทย” ฟื้นตัว
SHR วิ่ง 4% โบรกเชียร์ “ซื้อ” เคาะเป้า 5.12 บ. ชี้ธุรกิจโรงแรม ในมัลดีฟส์-อังกฤษ และไทย ฟื้นตัว รับปัจจัยบวกจากนักท่องเที่ยวฟื้นหลังจากคลายล็อกดาวน์
SHR วิ่ง 4% โบรกเชียร์ “ซื้อ” เคาะเป้า 5.12 บ. ชี้ธุรกิจโรงแรม ในมัลดีฟส์-อังกฤษ และไทย ฟื้นตัว รับปัจจัยบวกจากนักท่องเที่ยวฟื้นหลังจากคลายล็อกดาวน์
23 พ.ค. 2565

ผู้สื่อข่าวรายงานว่า วันนี้ (23 พ.ค. 2565) ราคาหุ้น บริษัท เอส โฮเทล แอนด์ รีสอร์ท จำกัด (มหาชน) หรือ SHR ณ เวลา 10:27 น. อยู่ที่ระดับ 4.26 บาท บวกไป 0.18 บาท หรือขึ้นไป 4.41% โดยทำจุดสูงสุดที่ 4.36 บาท และทำจุดต่ำสุด 4.14 บาท ด้วยมูลค่าการซื้อขาย 119.27 ล้านบาท
บล.คิงส์ฟอร์ด ระบุว่า แนะนำ “ซื้อ” SHR ราคาเป้าหมาย IAA Consensus ที่ 5.12 บาท สำหรับการดำเนินงานช่วงถัดไปคาดหวังการฟื้นตัวได้อย่างต่อเนื่อง แม้จะมี Omicron กดดันอยู่บ้าง แต่ผลกระทบในภาพรวมปัจจุบันยังน้อยกว่า Delta โดยพอร์ตโรงแรมที่มีสัดส่วนอยู่ในประเทศอังกฤษ (UK) จำนวนมาก สัดส่วนรายได้ราว 35% ในช่วงปกติ เป็นประเทศที่ประชากรได้ฉีดวัคซีนโควิด-19 ประเทศแรกๆ และปัจจุบันมีการยกเลิกมาตรการควบคุมทั้งหมดแล้ว
ขณะที่คาดว่าโรงแรมใน Maldives สัดส่วนรายได้ราว 30% ในช่วงปกติจะฟื้นตัวได้ดีจากจำนวนนักท่องเที่ยวเข้าประเทศโดยในช่วง 1 ม.ค. – 21 พ.ค. 2565 มีจำนวนนักท่องเที่ยวที่ 6.65 แสนคน เพิ่มขึ้น 51.8% จากงวดเดียวกันของปีก่อน และเมื่อเทียบกับ norm ในปี 2562 หดตัวเพียง ลดลง 7.5% ด้านโรงแรมในไทย สัดส่วนรายได้ราว 20% ในช่วงปกติ รับปัจจัยบวกจากการ Reopening ตั้งแต่เดือนพ.ย. 2564 และมีการยกเลิกมาตรการควบคุมมาอย่างต่อเนื่อง